JY LEES NOU Beplan so vir jou aftrede
Aftree is iets waarna baie mense uitsien, want dan kan jy al daardie goedjies doen wat jy nie kon doen toe jy elke dag moes werk nie. Ongelukkig is daar baie Suid-Afrikaners wat nie hul aftree-beplanning in plek het nie – daar is bewys dat net 6% van Suid-Afrikaners steeds dieselfde leefstyl as voor hulle aftrede, kan volhou.
In die laastepisode van VIA (DStv-kanaal 147) se geldsakeprogram, Geldhelde, gesels die aanbieder Lucky du Plessis weer met Jeanette Marais van Momentum. Hy vind by haar uit hoe presies jy finansieel vir jou aftrede moet beplan.
Volgens Jeanette moet jy 'n gedeelte van jou eerste salaristjek onmiddellik belê in jou maatskappy se pensioenfonds. En as hulle nie een het nie, onmiddellik met jou eie een begin.
"Die somme wys dat selfs al spaar jy soveel as 7,5% vir 40 jaar, dit nie genoeg gaan wees om na aftrede 'n 100% van jou laaste salaris te kan vervang vir nog 35 tot 40 jaar nie," waarsku Jeanette.
Jeanette meen om geld vroegtydig uit jou pensioenfonds te onttrek, een van die grootste foute is wat baie mense maak.
"Jy verloor jou saamgestelde rente en al die jare wat jy aan jou kant gehad het, na jy vroeg begin spaar het," sê sy.
Jeanette gee twee wenke vir wanneer jy nagte wakker lê en stres of jy genoeg geld vir jou aftrede sal hê:
Besoek 'n finansiële adviseur – baie keer het jy raad van iemand anders af nodig. Dalk kan jy afskaal of verander aan jou huidige leefstyl om te verseker jy kan meer tot jou pensioenfonds bydra.
Werk vir so lank as moontlik voordat jy aftree – dit maak amper 'n 20 jaar verskil aan jou aftrede, want as jyvyf jaar langer werk, verdien jy vyf jaar langer 'n inkomste, en maak jy vyf jaar langer'n bydraeaan jou pensioenfonds; jy verdien vyf jaar langersaamgestelde rente kan verdien, en moet vyf jaar korter van die inkomste wat deur jou kapitaal verskaf moet word leef.
Om te begin spaar vir jou aftrede is soos om 'n boom te plant. Die beste tyd was 20 jaar gelede, die tweede beste tyd is nou. So, as jy dit nog nie begin doen het nie, doen dit nou!